

**Рeпублика Србија**

**Град Крагујевац**

**Градска управа за друштвене делатности**

**Број: 501-78/ 25-XXV**

**Датум: 28. фебруар 2025. године**

**К р а г у ј е в а ц**

Градска управа за друштвене делатности на основу члана 6. став 1. у вези са чланом 3. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (“Службени гласник РС“ број 16/2018), члана 4. Правилника о начину, поступку и критеријумима за остваривање права за доделу средстава за подстицање програма/пројеката или недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Службени лист града Крагујевца“ број 22/23 - пречишћен текст), у складу са Годишњим планом јавних конкурса града Крагујевца за 2025. годину број: 020-44/25-II од 22. јaнуара 2025. године, дана 28. фебруара 2025. године, расписује

**ЈАВНИ КОНКУРС**

**за финансирање/суфинансирање пројеката удружења/организација у области заштите животне средине на територији града Крагујевца у 2025. години**

**Расписује се** Јавни конкурс за финансирање/суфинансирање пројеката удружења/организација у области заштите животне средине на територији града Крагујевца у 2025. години (у даљем тексту: Конкурс).

Средства за реализацију пројеката удружења/организација у области заштите животне средине у износу од 4.500.000,00 динара, планирана су Одлуком о буџету града Крагујевца за 2025. годину (“Службени лист града Крагујевца” број 37/24).

Право подношења пријаве, као и право на добијање и коришћење средстава по овом Конкурсу имају удружења/организације, која:

* имају седиште на територији Републике Србије,
* планирају реализацију пројеката на територији града Крагујевца у 2025. години,
* благовремено поднесу пријаву на Конкурс.

Предлози пројеката удружења/организација у области заштите животне средине морају се односити на следеће приоритетне области:

* спровођење конкретних активности на решавању појединачних локалних проблема (акције чишћења, садње, уређења и оплемењивања простора и друге акције и кампање);
* управљање отпадом;
* заштиту ваздуха;
* заштиту вода;
* заштиту од буке;
* заштиту природних вредности;
* заштиту земљишта;
* ублажавање климатских промена;
* спровођење Архуске конвенције;
* промоцију зелене економије;
* јонизујуће и нејонизујуће зрачење;
* унапређење заштите животне средине кроз јачање свести јавности о значају заштите животне средине (едукација и информисање јавности);
* промоција циркуларне економије;
* друге активности које доприносе одговорном понашању и активном укључивању организација, грађана и институција у заштиту животне средине и одрживи развој, а које су у складу Планом развоја града Крагујевца за период 2021 - 2031. године.

Критеријуми за процену и вредновање предлога пројеката удружења из области заштите животне средине утврђени су Правилником о начину, поступку и критеријумима за остваривање права за доделу средстава за подстицање програма/пројеката или недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Службени лист града Крагујевца“ број 22/23 - пречишћен текст).

**Обавезна документација** која се доставља у три примерка је :

* Предлог пројекта /Пријaва на конкурс (word формат Анекс 1),
* Преглед буџета (word формат – Анекс 2),
* Логички оквир рада (word формат – Анекс 3),
* План активности и промоције (word формат – Анекс 4).

**Обавезна документација** која се  доставља у једном примерку је:

* Попуњена форма  Административни подаци о подносиoцу предлога (word формат – Анекс 5),
* Попуњен Финансијски идентификациони формулар (word формат – Анекс 6),
* Попуњена и потписана Изјава о испуњености услова и прихватању обавеза (word формат -Анекс 7),
* Попуњена Листа за проверу (word формат – Анекс 8),
* Изјава о партнерству (само уколико се предлог пројекта подноси у партнерству са другим удружењима или сарадницима ) - word формат – Анекс 9,
* Одлука надлежног органа подносиоца предлога пројекта да је пројекат којим се аплицира усвојен,
* Копија годишњег наративног извештаја организације за претходну годину,
* Попуњена и приложена биографија (CV) свих реализатора/учесника програма/пројекта,
* Попуњена, потписана и приложена Изјава о непостојању двоструког финансирања,
* Попуњена, потписана и приложена Изјава о доступности,
* Обавезну документацију потребно је доставити и у електронском облику (CD или USB).

Сви наведени обрасци могу се преузети на званичној интернет страници града Крагујевца.

Комплетна конкурсна документација доставља се у једној затвореној коверти.

**Предложени пројекти треба да садрже сву прописану документацију, оверену и потписану од стране овлашћеног лица.**

Документација достављена по овом Конкурсу (без обзира да ли је пројекат одборен или не) не враћа се подносиоцима, већ постаје архивски материјал о спроведеном Конкурсу.

Начин и поступак доделе средстава регулисани су Правилником, чији саставни део чине критеријуми за процену квалитета пројеката и Табела за евалуацију.

Једно удружење, по овом Конкурсу може поднети највише два предлога пројекта и највише два предлога пројекта могу бити одобрена.

Активности обухваћене предлогом пројекта, по овом Конкурсу, морају се реализовати до краја 2025. године.

Пријава на Конкурс (Анекс 1) са одговарајућом пратећом документацијом може се доставити:

* препорученом поштом у затвореној коверти или
* непосредно/лично предати Градској управи за друштвене делатности на адресу:

**“Комисији за оцењивање и селекцију пројеката по Јавном конкурсу за финансирање/суфинансирање пројеката удружења/организација у области заштите животне средине на територији града Крагујевца за 2025. годину“**

**Град Крагујевац**

**Градска управа за друштвене делатности**

**Трг Слободе број 3**

**Са обавезном назнаком на лицу коверте**:

“ **Јавни конкурс за финансирање/суфинансирање пројеката удружења/организација у области заштите животне средине на територији града Крагујевца за 2025. годину** “

На полеђини коверте навести назив и адресу подносиоца пријаве.

Пријаве на Конкурс се подносе у року од 15 дана од дана објављивања на званичној интернет страници града Крагујевца, а објавиће се дана 28. фебруара 2025. године и трајаће закључно са даном 17. мартом 2025. године.

Комисија је у обавези да након вредновања и рангирања предлога пројеката, начелнику Градске управе за друштвене делатности ( у даљем тексту: надлежна градска управа) достави Прелиминарну листу вредновања и рангирања, коју истовремено објављује на званичној интернет страници града Крагујевца и огласној табли органа Града.

На прелиминарну Листу вредновања и рангирања подносилац пројекта може да изјави приговор надлежној Градској управи у року од 8 дана од дана објављивања прелиминарне Листе вредновања и рангирања, преко Комисије.

Након решавања о поднетим приговорима, односно након истека рока за приговоре, уколико исти нису поднети, Комисија утврђује коначну Листу вредновања и рангирања, на основу које утврђује Предлог акта о избору пројеката удружења/организација у области заштите животне средине за финансирање/суфинансирање средствима буџета града Крагујевца за 2025. годину, са предложеном висином средстава, који упућује начелнику надлежне Градске управе, у року не дужем од 15 дана од дана утврђивања.

Начелник надлежне градске управе у року не дужем од 7 ( седам ) дана од дана пријема наведених аката, доноси акта о избору пројеката удружења/организација у области заштите животне средине за финансирање/суфинансирање средствима буџета града Крагујевца за 2025. годину, који се са коначном Листом вредновања и рангирања објављује на званичној интернет страници града Крагујевца и огласној табли органа Града.

**ВД НАЧЕЛНИК,**

**Taмара Јовановић**